Nyeste Skilderie af Kiøbenhavn, 1820-12-19
J Storhertugen af Toscand's Gallerie findes et sjeldent Mindemærke for Troskab, ikke helliget noget Menneske, men - en Hund. Man fandt nemlig, ved at opdage den ved en Askeregn saa gyselig begravne Stad Herculanum, blandt flere mærkværdige og rørende Grupper, ogsaa Skelettet af en Hund, som laae udstrakt paa Skelettet af et Barn paa ti til tolv Aar. Commissionen, der var nedsat for at befordre disse underjordiske Alderdomslevninger bragte for Lyset, og som bestod af meget lærde og paalidelige Mænd, sluttede af Dyrets Stilling, at det selv i hiin Naturomvæltning, som i en mørk Time aabnede en almindelig og gyselig Grav for alt Levende, ikke har villet forlade sin unge Herre, men deele Skjebne med ham. - Hvad der sætter denne paa Sandsynlighed byggede Mening uden for al Tvivl, var en græsk Jndskrift paa et konstig udarbeidet Sølv Halsbaand, som man, skjøndt med megen Møje, opløste, eftersom Skrift Trækkene havde lidt betydeligt igjennem de Aarhundreder, der vare forløbne under dets Tilværelse. Jndskriften tilkjendegav, at den tro Hund, som man kaldte Deelta, eftersom af dens Navn kun dette Begyndelsesbogstav var kjendeligt, tilhørte en Mand ved Navn Severimus. Taknemmelig tilstod denne, at det modige Dyr tre Gange havde reddet hans Liv første Gang ved at forjage fem Røvere, som uformodentlig anfaldt ham; anden Gang, da han var nær ved at drukne, hentede det ham fra Dybet i en Søe og svømmede med ham til Strandbredden, og tredie Gang ved at dræbe en glubsk Ulvinde, som var i Begreb med at sønderslide Severimus, i det han i Nærheden af Herculanum, i en Diana helliget Lund, havde opdaget dens Hule og borttaget dens syv Unger. Med samme Hengivenhed, Delta fulgte Faderen, sluttede den sig sildigere til dennes eneste Søn, fulgte ham overalt, vaagede for hans Sikkerhed, og modtog ingen Føde uden den, som det elskede Barn gav ham. - Dette, allerede i dens Levetid oprettede Mindemærke paa hengivenhed og Troskab, saaledes som man kun sjeldent finder disse Egenskaber hos Menneskene, der i Toscana indtager en saa ærefuld Plads i det storhertugelige Gallerie, har opbevaret Delta's Tilværelse saavelsom dens Dyder for Efterverdenen, og berettiger til den Overbeviisning, at det ædle Dyr endog i Døden ikke forlod sin unge Herre, og at det – da det ikke formaaede at redde ham - i det mindste fandt den sidste Trøst i dets afmægtige Tilværelse deri, at døe i Forening med ham og ved hans Fødder. Opdageren af den ny Verden, Christopher Columbus, døde den 20 Mai 1506 i Valladolid i Spanien, og blev begraven i Domkirken i Sevilla; paa hans Liigkiste fandtes følgende Jndskrift: A Castilla yg LeonNuevo Mundo dio Colon." Castilien og Leon, gav Columbus en ny Verdensdeel." Saaledes beretter hans Levnetsbeskrivelse. Andre Efterretninger sige, at han er bisat i et Cartheuser Kloster i Sevilla med de Jernlænker, der paalagdes ham i Cuba. Dette synes at indeholde en Urigtighed, da han, under hans Ophold paa St. Domingo, blev fængslet og ført i Lænker til Spanien. Ved hans Ankomst til Cadix befalede Kongen og Dronningen, at han skulde sættes i Frihed og gjorde en Undskyldning for det, der var vederfaredes ham. Men Columbus kunde ikke forglemme denne Haan, gjemte Lænkerne, hang dem i sit Værelse, og forlangte, at de skulde lægges med ham i Graven. Jfølge en Bestemmelse i hans Testamente blev hans Liig bragt fra Sevilla til Hispaniola, og tilligemed hans Lænker i en Messing Liigkiste bisat paa høire Side af Høialteret i Domkirken paa St. Domingo. Her forblev det indtil den spanske Deel af Øen St. Domingo, ved Fredsslutningen den 22 Juli 1795, afstodes til den Franske Republik. Jfølge denne Afstaaelse foranstaltede Columbus's Efterkommere, at hans jordiske Levninger skulde bringes til Den Cuba Den 19 Januari 1796 blev den Messing Liigkiste, som indeholdt denne store Mands Aske tilligemed de Lænker, der vidne om hans Monarks Svaghed, baaret i Procession til Havnen, og under Canonernes Løsning paa Fortet bragt ombord i et Krigskib, for at overføres til Havanna.